****

**Sajtóközlemény**

**Lezárult a VGP Park Budapest Aerozone építésének első üteme**

*Budapest, 2022. október 13. –* **Elkészült a VGP Park Budapest Aerozone első üteme Üllőn, a logisztikai és könnyűipari ingatlanok európai szolgáltatója 10 000 m2 területű raktárépületet adott át a Boxy Logisztikai Zrt. részére. A robottechnológiához igazított épületben egybefüggő, dilettációmentes ipari padlót alakítottak ki, emellett elkészültek az irodahelyiségek, pihenőszobák is, és egy kerti tó is színesíti az új logisztikai központot.**

Az átadást követően 3 további ütemben készül majd el a teljes ipari ingatlankomplexum, ahol további 50 000 m2 épület tervezését és kivitelezését vállalta a VGP magyar csapata. Az Üllő és Vecsés határán, közvetlenül az M0-ás körgyűrű mellett és az M4-es autópálya csomópontjánál található Budapest Aerozone Parkban található raktárépület a cég első reptéri zónában épített projektje Magyarországon.

„*A park Budapest keleti ipari régiójához tartozik, a reptér és az autópályák közelsége kiemelkedő szerepet kap közlekedési szempontból ugyanis innen könnyen megközelíthetőek mind a hazai nagyvárosok mind a környező országok kiemelt úti céljai. Ideális helyszín a logisztikai szolgáltatóknak és a raktározással foglalkozó kereskedelmi és gyártó cégeknek*” – mondta el Pálovics Károly, a VGP magyarországi country managere.

A megrendelő, a Boxy Logisztikai Zrt új csomagelosztó központjában robotokkal végzik a munkát, ezért a padlók kialakításánál különös figyelmet kaptak az egybefüggő, sima felületek és az új technológiákhoz igazított belső kialakítás is. A projekt a Breeam Very Good minősítése már folyamatban van.

A state-of-the art technológia mellett a fenntarthatóság és az energiahatékonyság a VGP által fejlesztett kereskedelmi ingatlanok központi paraméterei. A vállalat elkötelezte magát amellett, hogy 2025-re szén-dioxid-semlegessé válik, továbbá BREEAM-minősítéssel és zöld energiával dolgozik. Ennek eredményeképpen a teljes portfólió 61,2%-a rendelkezik környezetvédelmi tanúsítvánnyal, párhuzamosan a VGP Megújuló Energia Részlegének zöld energiatermelő kapacitása 120,9 MWp-ra nőtt, további 53,7 MWp pedig előkészítés alatt áll. A 2019-ben létrehozott VGP Alapítvány már 29 olyan projektet karolt fel, amelyek társadalmi kérdésekkel, természetvédelemmel és kulturális értékek védelmével foglalkoznak, és eddig több mint 12 millió euróval támogatta ezeket.

ELÉRHETŐSÉGI ADATOK POTENCIÁLIS BÉRLŐKNEK ÉS MÉDIAÉRDEKLÉSÉHEZ

|  |  |
| --- | --- |
| Alexandra Solti Crest Communications, Kommunikációs tanácsadó   | Tel: +36 30 226 3506  e-mail: alexandra.solti@crestcommunications.hu |
| Gergely Somogyi VGP, Commercial Director  | Tel: +36 70 488 9221 e-mail: gergely.somogyi@vgpparks.eu   |
| Károly Pálovics VGP, Country manager for Hungary  | Tel: +36 30 921 6938 e-mail: karoly.palovics@vgpparks.eu  |

**A VGP-ről:**

A VGP magas minőségi követelményeknek megfelelő logisztikai és könnyűipari célú ingatlanok fejlesztésével, kezelésével és tulajdonlásával foglalkozó, páneurópai vállalat. Építőipari gyökerekkel rendelkező vállalkozásként ma stratégiai fókuszunkat áthelyezték a több bérlőt kiszolgáló, nagy méretű ipari parkok fejlesztésére. A vállalat 11,31 millió m²-es (saját vagy lekötött) fejlesztési földterülettel rendelkezik, és stratégiai fókusza az üzleti parkok fejlesztésére irányul. Az 1998-ban belga családi ingatlanfejlesztő cégként a Cseh Köztársaságban alapított VGP ma mintegy 380 alkalmazottat foglalkoztat, és 19 európai országban közvetlenül, illetve több 50:50 arányú vegyes vállalaton keresztül rendelkezik és működik. 2022 júniusában a VGP bruttó eszközértéke a 100%-os közös vállalkozásokkal együtt 6,53 milliárd eurót tett ki, a vállalat nettó eszközértéke (EPRA NTA) pedig 2,34 milliárd euró volt. A VGP-t az Euronext Brussels tőzsdén jegyzik (ISIN: BE0003878957.

További információ: **https://www.vgpparks.eu/hu/**